open-index/open-wikipedia-markdown huggingface dataset:
אגנס סמפסון

ממוזער| השטן נותן למכשפות בובות כישוף, 1591.
**אגנס סמפסון** (באנגלית: **Agnes Sampson**; הוצאה להורג ב-28 בינואר 1591) הייתה מרפאה (הילרית) סקוטית ומיילדת שהואשמה בכישוף. הייתה מוכרת בשם "האישה החכמה מקית'". סמפסון הייתה מנאשמות משפט המכשפות בצפון ברוויק בסוף המאה השש-עשרה.

## רקע
סמפסון התגוררה בקית', סקוטלנד. היא נחשבה לבעלת כוחות ריפוי ושימשה מיילדת בחברה המקומית.

באביב 1590, המלך ג'יימס השישי חזר מאוסלו אחרי שהתחתן עם אן, בתו של מלך דנמרק-נורווגיה. חצר המלוכה הדני היה עסוק מאוד באותה עת במשפטים כנגד מה שהגדירו כמעשי כישוף ומגיה שחורה, מה שהשפיע, מן הסתם, על המלך הצעיר ג'יימס. במסע המלכותי חזרה מדנמרק היה מזג אוויר קשה וסערות. כמה חודשים אחר כך נערך ציד מכשפות בקופנהגן. אחת הקורבנות הראשונים שלו הייתה אנה קולדינגס, אשר, תחת לחץ, חשפה שמות של חמש נשים אחרות, כולן הודו בגרימת סערות על ידי כישוף, ומשלוח שדים לספינת המלכה אן במסעה, כדי לאיים על שלומה. בספטמבר נשלחו שתי נשים לשריפה כמכשפות בעיר קרוננבורג. המלך ג'יימס שמע את החדשות הללו מדנמרק והחליט להקים בית דין משלו בנושא.

## מעצר
בתוך כמה חודשים סערה סקוטלנד במצוד מכשפות. רבות מהן נחקרו על ידי המלך עצמו.

אגנס סמפסון הואשמה על ידי גיליס דאנקן ונעצרה יחד עם אחרות בחשד להשתתפות בגיוס הסערה בים. היא נחשדה בכישוף משום ש"ריפאה אנשים". יש סברה כי היא ואחרות סומנו על ידי הכנסייה המקומית בשל שימוש בעשבי מרפא. היא עברה עינויים קשים, נקשרה והוכתה, ראשה ושיער גופה גולחו ונבדקו סימני מגע עם השטן בחלקי גופה המוצנעים. בתחילה הכחישה אך בשלב מסוים נשברה והודתה בכל ההאשמות נגדה.

בעיתוני התקופה נכתב כי סיפרה בעדותה באופן חופשי דברים מפלילים ומדהימים על פעולות הכישוף שלה, וכדי לשכנע באמיתות אשמתה אף העידה על תוכן שיחות פרטיות בין המלך הצעיר לכלתו במסעם, באופן שלא הותיר ספק ביכולות הכישוף שלה.

על פי הגרסה הרשמית, המלך ג'יימס לא היה בטוח שאגנס סימפסון אשמה, אך הווידוי האחרון שכנע אותו. סמפסון נלקחה למצודת קסטלהיל, ושם שרפו אותה על המוקד.

## הנצחה
יש שמועות כי רוח רפאים המופיעה כגופה העירום והמעונה של אגנס נראתה משוטטת בארמון הולירוד.

דמותה של סמפסון נבחרה על ידי האמנית הפמיניסטית ג'ודי שיקגו לעבודת מיצג בשם "ארוחת הערב". בעבודה, שהועלתה בין השנים 1974–1979, הועלו דמויות של נשים אמיתיות ומיתולוגיות מן ההיסטוריה האנושית, וכן נכתבו שמות 999 נשים נוספות על הרצפה.

הועלה מחזה אודותיה, "סימן המכשפה", על ידי טימותי נאוורס, בפסטיבל בלונדון ב-2017.

סמפסון מוזכרת מספר פעמים בספר "צילו של הלילה", מעין סיפור אגדה למבוגרים על מפגש יצורים דמיוניים עם אנשים, שכתבה דבורה הרקנס.

## ביבליוגרפיה

## קישורים חיצוניים

## הערות שוליים

קטגוריה:ילידות 1501
קטגוריה:מיילדות
קטגוריה:נשים סקוטיות
קטגוריה:נשים שהוצאו להורג באשמת כישוף
קטגוריה:נשים שהוצאו להורג בשרפה
קטגוריה:נשים במאה ה-16
קטגוריה:נפטרים ב-1591
בן קיסר

**בן קיסר** (נולד ב-30 במאי 1994) הוא אושיית רשת ויוטיובר ישראלי, אשר מפעיל ערוץ יוטיוב בשם "BenKeysar" עם 471,000 מנויים ועוד שלושה ערוצים: **BrawlKeysar** – עם 141,000 מנויים (ערוץ בו הוא מעלה רק סרטונים מהמשחק "Brawl Stars), **TechKeysar**, עם 109,000 מנויים (ערוץ תוכן טכנולוגי), ו-**ShortKeysar**, עם 69,100 מנויים (ערוץ אתגרים בסרטוני יוטיוב שורטס).

## ביוגרפיה
בן קיסר גדל בקריית אונו והוא בנו השלישי (מתוך ארבעה) של הגיטריסט יהודה קיסר.

קיסר החל את פעילותו בקהילת היוטיוב בשנת 2008 כשהעלה סרטוני אנימציה שהוא יצר בעצמו.

קיסר חזר לפעילותו ביוטיוב בשנת 2016 כשהסרטון הראשון שהפיק היה פרודיה לשיר "מסיבה בחיפה".

קיסר התפרסם בזכות סדרת הסרטונים שלו: "כל הלכלוך בחוץ", שבהם נהג "לתת ביקורות על שירים" בקומדיה על זמרים ישראלים כמו סטטיק ובן-אל תבורי ואיב אנד ליר.

במרץ 2017 התחיל קיסר לקיים שיתופי פעולה עם יוטיוברים רבים כמו ליגל רז, הרדאר (נדב הצב), עמית רחום, יוני טובים ואף עם הראפר רון נשר בסרטונים רבים בערוצו.

באוקטובר 2017 השתתף בטקס חלוקת כפתורי הכסף המוענקים ליוטיוברים שצברו 100,000 רשומים בערוץ.

קיסר נוהג לשתף פעולה עם היוטיובר עמית רחום ומפיק איתו סרטוני פרודיה וקומדיה. אחד הסרטונים הגיע לחמישה מיליון צפיות.

בנוסף, קיסר שיתף פעולה עם הראפר רון נשר על מנת לקדם את שירו "משפט משיר", וגם הוציא ביחד עם רון נשר ועידו ונה שיר בשם "רומן עם תימני".

ב-26 בפברואר 2018 פתח ערוץ בשם "BFF" עם עמית רחום ונדב מהערוץ "הרדאר". בערוץ הועלו במשך מספר חודשים ולוגים יומיים באחוזה בה הם גרו.

ב-12 בדצמבר 2018 פתחו בן קיסר וליגל רז ערוץ בשם "בסטים" והועלה בו סרטון אחד שמראה את מאחורי הקלעים של המופע "נקסטפסט", אך ב-24 במרץ 2019 השתנה שם הערוץ והפך לשם "אמיגוס", שם התחיל פרויקט בשיתוף עם היוטיובר רז ספני של וילות צמודות שנקרא "בלגאן". בהמשך החלו "בלגאן" ואמיגוס בשיתוף פעולה עם "דומינו'ס פיצה" לתוכנית בטלוויזיה הנקראת "הסאב הבא", שמטרתה - למצוא את היוטיובר הבא של ישראל. לאחר חצי שנה הסתיים הפרויקט.

במרץ 2021 הוציא קיסר את השיר "הוג'ה צ'אקה".

ב-12 באוקטובר 2022, בשעה חמש בבוקר, נפרץ ערוץ היוטיוב הראשי של קיסר, "BenKeysar", המונה כ-392 אלף מנויים. הערוץ חזר לפעילות שבוע לאחר מכן, ב-19 באוקטובר.

ב-13 בנובמבר 2022, קיסר הוציא שיר שכתב עם עמית רחום בשם "ליסה" על שמה של מי שפרצה לו לערוץ.

באוגוסט 2023 עלתה בכאן חינוכית סדרת הטלוויזיה "מלון הוטל", בה מגלם קיסר פקח.

ב-21–22 באוגוסט 2024 השתתף קיסר במופע "מנורה סטארס" שנערך בהיכל מנורה מבטחים, יחד עם היוטיוברים ויוצרי התוכן דה כהן, מאסטר אוהד ועוד. במהלך ימי המופע, שנערך בשישה סבבים, הוא הופיע בסך הכול מול כ-45 אלף צופים.

## קישורים חיצוניים

* 

## הערות שוליים

קטגוריה:יוטיוברים ישראלים
קטגוריה:כוכבי רשת ישראלים
קטגוריה:בוגרי תיכון בן צבי (קריית אונו)
קטגוריה:ישראלים שנולדו ב-1994
ריוקיצ'י אינאדה

**רִיוֹקִיצִ'י אִינָאדָה** (ביפנית: **稲田 龍吉**, 18 במרץ 1874 – 27 בפברואר 1950) היה רופא ובקטריולוג יפני נודע, אשר התפרסם בעקבות גילוי החיידק *Leptospira icterohaemorrhagiae*, מחולל מחלת העכברת. על תגלית זאת היה מועמד לפרס נובל לפיזיולוגיה או לרפואה לשנת 1919.

## קורות חייו
אינאדה נולד ב-18 במרץ 1874 בעיר נגויה שבמחוז אאיצ'י. בשנת 1895, התקבל ללימודי הרפואה באוניברסיטה הקיסרית בטוקיו, ובשנת 1900, עם סיום לימודיו, החל להתמחות ברפואה פנימית. בשנת 1902 יצא אינאדה, בשליחות ממשלת יפן, להשתלמות בפקולטה לרפואה בשטרסבורג שבגרמניה. עם חזרתו ליפן בשנת 1905 מונה לפרופסור לרפואה פנימית בפקולטה לרפואה באוניברסיטה הקיסרית בקיושו שבפוקואוקה.

בשנת 1908, בעקבות התפרצות מחלת העכברת באי קיושו, החלו אינאדה ושותפו יָסוּשִׁי אִידוֹ (Yasushi Ido) לחקור מההיבט הבקטריולוגי את המחלה וזאת על מנת לגלות את המחולל שלה. ב-20 בינואר 1915 זכו אינאדה ואידו בפרסום עת הכריזו כי הצליחו לבודד, לאפיין ולזהות באופן חד-משמעי את החיידק הסלילוני-מחולל המחלה, לו קראו *Leptospira icterohaemorrhagiae japonica*. כחודש ימים לאחר מכן, ב-13 בפברואר 1915, פרסמו אינאדה ואידו מאמר מדעי, הראשון בסדרת מאמרים בנושא מחלת העכברת, בהם סיכמו את ממצאיהם אודות המיקרוביולוגיה, המורפולוגיה והפיזיולוגיה, אופן ההדבקה, הפתוגנזה והאבחנה של המחולל, וכן את דרכי הטיפול, המניעה והחיסון כנגדו. מחקרם פורץ הדרך עורר עניין רב בקרב הקהילה המדעית ובמרץ 1916 פרסמו אינאדו ואידו את מאמרם הראשון אודות מחולל העכברת בשפה האנגלית, ובאוגוסט אותה השנה בגרמנית. במחקרם הצליחו להראות כי מחולל המחלה ביפן זהה לזה שבאירופה ובעקבות זאת תיקנו את שמו ל-*Leptospira icterohaemorrhagiae*. בשנת 1919 הוכרזו אינאדה ואידו כמועמדים לקבלת פרס נובל לפיזיולוגיה או לרפואה על גילוי ופיתוח שיטת טיפול יעילה באמצעות נוגדנים כנגד מחלת העכברת, אולם בסופו של דבר לא זכו בו.

פרט למחקרו בתחום הבקטריולוגיה עסק אינאדה רבות גם בתחומי הקרדיולוגיה והאונקולוגיה, תחומים בהם נחשב לחלוץ ביפן. כך למשל היה לראשון אשר ייבא והכניס לשימוש רפואי ביפן את מכשיר האלקטרוקרדיוגרף.

ריוקיצ'י אינאדה נפטר ב-27 בפברואר 1950, בגיל 75.

## תארים ומינויים
להלן המינויים והתארים בהם זכה אינאדה במהלך הקריירה שלו:
[שמאל|ממוזער|220px|[רחוב אינאדה בקמפוס מאידאשי שבתחומי אוניברסיטת קיושו בפוקואוקה]]
* פרופסור לרפואה פנימית בפקולטה לרפואה באוניברסיטה הקיסרית בקיושו (1905).
* הפרס הקיסרי של האקדמיה היפנית (1916).
* סגן נשיא האגודה היפנית לחקר הסרטן (1950-1919).
* פרופסור לרפואה פנימית בפקולטה לרפואה באוניברסיטה הקיסרית בטוקיו (1920).
* מנהל בית חולים לסרטן בטוקיו (1934).
* נשיא התאחדות הרופאים ביפן (1943).
* עיטור מסדר התרבות (1944).

## הנצחתו
* *Leptospira inadai* - מין חיידקים בסוג *Leptospira* שקיבל את שמו כהוקרה לזכרו.
* רחוב אינאדה בקמפוס מַאידָאשִׁי (Maidashi) שבתחומי אוניברסיטת קיושו בפוקואוקה.

## לקריאה נוספת

* Kobayashi Y. (2001). ***Discovery of the causative organism of Weil's disease: historical view***. Journal of Infection and Chemotherapy. 7(1):10-5.  - סקירה היסטורית אודות גילוי מחולל מחלת העכברת על ידי ריוקיצ'י אינאדה ויסושי אידו


## קישורים חיצוניים

## הערות שוליים

קטגוריה:רופאים יפנים
קטגוריה:מיקרוביולוגים יפנים
קטגוריה:בקטריולוגים יפנים
קטגוריה:רופאים פנימיים
קטגוריה:קרדיולוגים
קטגוריה:אונקולוגים
קטגוריה:מעוטרי מסדר התרבות
קטגוריה:יפנים שנולדו ב-1874
קטגוריה:יפנים שנפטרו ב-1950
Dance Again World Tour

**Dance Again World Tour** הוא סיבוב ההופעות הראשון של הזמרת והשחקנית ג'ניפר לופז. במהלך הקריירה שלה רצתה לופז לצאת לסיבוב הופעות משלה אך עד שנה זו דבר זה לא יצא לפועל. לאחר צאת אלבומה השביעי היא הייתה נחושה לצאת לסיבוב הופעות. במרץ 2012 החלו שמועות על כך שלופז תצא לסיבוב הופעות ואכן לופז אישרה שהיא תצא לסיבוב הופעות באפריל. בסופו של דבר סיבוב ההופעות יצא לפועל ביוני של אותה שנה.

במהלך סיבוב ההופעות היא חברה לזמר אנריקה איגלסיאס והופיעה איתו יחד בצפון אמריקה. לאחר מכן לופז הופיעה עצמאית גם באוסטרליה, אסיה, דרום אמריקה ואירופה. סיבוב ההופעות החל ב-14 ביוני 2012 בפנמה והסתיים ב-22 בדצמבר באותה שנה בפוארטו ריקו.

## רקע
מעצב האופנה זוהיר מוראד עיצב את כל התלבושות ואילו לופז הייתה אחראית על הביום האומנותי של המופע. למופע הוכנסו גם נושאים אישיים שונים והוא היה מחולק ל-4 חלקים: הוליווד הזוהרת והישנה, פאנק, אהבה ומסיבות. המסר העיקרי של המופע היה על ריקודים ולהרגיש שוב חדשנות.

סיבוב ההופעות זכה לביקורות חיוביות מהמבקרים שהחמיאו על הכוריאוגרפיה שלה והיכולות הפיזיות שלה. הוא תיאור כ"התפוצצות של צבע וצליל שהוכיחו את היכולות הקוליות של לופז תוך שמירה על הנאמנות שלה לשורשיה". סיבוב ההופעות זכה להצלחה מסחרית כאשר דורג במקום ה-13 ברשימת "100 סיבובי ההופעות המצליחים של 2012" עם רווח של 52.6 מיליון דולר מ-54 יעדים.

החלק עם אנריקה איגלסיאס דורג במקום ה-77 באותה ברשימה עם רווח של 21.2 מ-24 הופעות ובסך הכל גרף סיבוב ההופעות רווח של 73.8 מיליון דולר מ-78 יעדים.

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2012
קטגוריה:סיבובי הופעות של ג'ניפר לופז
קטגוריה:סיבובי הופעות באוסטרליה
קטגוריה:סיבובי הופעות באמריקה הדרומית
קטגוריה:סיבובי הופעות בממלכה המאוחדת
מיה סלע

ממוזער|מיה סלע ויובל אביבי בהקלטת ״מה שכרוך״ בתחנת הרדיו ״כאן תרבות״|טקסט=
**מיה סלע** (נולדה ב-23 בדצמבר 1971) היא עיתונאית ישראלית.

## ביוגרפיה
בשנת 2003 החלה לפעול כמבקרת ספרות ברשת ידיעות תקשורת. בסוף שנת 2008 מונתה סלע לכתבת הספרות של עיתון "הארץ". בדצמבר 2014 פורסם על התפטרותה בשל שינויים במבנה העיתון, אך בפועל המשיכה לכתוב בעיתון. במסגרת עבודתה בעיתון פרסמה סלע גם ביקורות טלוויזיה. כתבה מספר פעמים גם באתר mako.

סלע הייתה חלק מוועדת השיפוט של פרס ספיר לשנת 2016.

החל ממאי 2017 היא מגישה לצד יובל אביבי בכאן תרבות את תוכנית הרדיו הספרותית של תאגיד השידור הישראלי, "מה שכרוך".

החל משנת 2023 מגישה לצד אלעד בר-נוי בכאן תרבות את התכנית השבועית "סוף סוף".

## קישורים חיצוניים

* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:מבקרות טלוויזיה ישראליות
קטגוריה:סגל הארץ
קטגוריה:סגל תאגיד השידור הישראלי - שידורי הרדיו
קטגוריה:ישראליות שנולדו ב-1971
קטגוריה:ישראלים שנולדו ב-1971
ניר רוזנטל

**ניר רוזנטל** (נולד ב-16 באוקטובר 1969) הוא קצין בדימוס בדרגת תת ניצב במשטרת ישראל, בתפקידו האחרון פיקד על המערך האווירי במשטרת ישראל.

## ביוגרפיה
רוזנטל נולד וגדל בנהריה ובצעירותו התחרה בשיט מפרשיות מדגם 420 והגיע להישגים רבים, לרבות זכייה במדליית זהב במכביה ה-12 ביחד עם ארז ורדי.

בשנת 1987 התגייס לצה"ל ולאחר שסיים קורס טיס שירת כטייס מסוק סער בחיל האוויר. בתום שירותו הצבאי הצטרף ב-1996 ליחידה האווירית של המשטרה כטייס מן המניין ובשנים שלאחר מכן מילא מגוון תפקידי פיקוד ביחידה האווירית ומחוצה לה במשטרה, בהם קצין אג"ם של היחידה האווירית וקצין אג"ם של מרחב שרון.

באוגוסט 2012 מונה למפקד היחידה האווירית של המשטרה. תחת פיקודו גדלה היחידה, תוך כדי שהיא מקבלת אחריות על הפעלת מערך מטוסי הכיבוי (טייסת אלעד) משדרגת את צי המסוקים שלה ומובילה את הקמת צי כלי הטיס הבלתי מאוישים במשטרת ישראל.

בשל תהליכים אלו ובשל הצורך במיסוד גוף מטה תומך לפעילות המבצעית הפכה היחידה האווירית תחת פיקודו של רוזנטל למערך האווירי של המשטרה. באוגוסט 2016 מונה רוזנטל לראש המערך האווירי. תחת פיקודו זכה המערך האווירי בפרס המפכ"ל על הישגים יוצאי דופן בפעילות מבצעית בשנת 2017. רוזנטל הוביל אלפי מבצעים מורכבים במערך האווירי, כשבין הבולטים שבהם שני אירועי קליטת סיוע בינלאומי של מטוסי כיבוי זרים בשנת 2016 ו-2019, ושיגור משלחות סיוע אווירי למונטנגרו, מקדוניה וקפריסין. הוא שירת בתפקיד עד יוני 2021.

רוזנטל נשוי ואב לארבע בנות, מתגורר עם משפחתו במושב חוגלה. הוא בעל תואר ראשון במדעי המדינה ותואר שני במנהל עסקים.

## קישורים חיצוניים

* טקס הענקת מינויים חדשים לקצינים בכירים, באתר משטרת ישראל

## הערות שוליים

קטגוריה:תתי-ניצבים במשטרת ישראל
קטגוריה:קציני משטרה יוצאי צה"ל
קטגוריה:טייסי חיל האוויר הישראלי
קטגוריה:שייטים ישראלים
קטגוריה:אלופי המכביה
קטגוריה:חוגלה (מושב): אישים
קטגוריה:ישראלים שנולדו ב-1969
לוס פסטידיוס

**לוס פסטידיוס** (באיטלקית: **Los Fastidios**) היא להקת סקא-פאנק שהוקמה בשנת 1991 בעיר ורונה שבאיטליה ופועלת מאז ברציפות.
## היסטוריה
לאורך השנים חברי הלהקה התחלפו, מלבד הסולן ומקים הלהקה אנריקו קוב, שגם מנהל את הלייבל העצמאי בו חתומה הלהקה כיום "Kobb Records". במהלך 24 שנות קיומה שחררה הלהקה מעל עשרה אלבומי אולפן וארבעה אלבומי אוסף, ושיריה הופיעו באלבומי אוסף משותפים רבים, בסאונדטרק של סרטים אודות סצנת הפאנק והסקינהדס האיטלקית ובהופעות ופסטיבלים ברחבי העולם.

הלהקה מזוהה עם תנועת האנטיפה והסקינהדס השמאלית (SHARP- Skinheads Against Racist Prejudices), ושיריה הפוליטיים עוסקים בהתנגדות לפאשיזם ונאציזם, לאומנות, אימפריאליזם הומופוביה וסקסיזם. הלהקה קיימה הופעות מחווה למען המאבק העממי במחוז צ'יאפאס במקסיקו, למען קידומה של פוליטיקה מעמדית וזכויות סוציאליות לעובדים, וכנגד מלחמות ותוקפנות מערבית.

ב-16 בנובמבר 2017 קיימה הלהקה הופעה ראשונה בתל אביב, במועדון הלבונטין 7.

## דיסקוגרפיה מלאה
**Birra, oi! e divertimento* (EP 7" Skooter Rekords, 1994)
**Banana e scarponi*  (EP 7" Skooter Rekords, 1995)
**Hasta la baldoria* (LP Skooter Rekords, 1996 - CD Repressed by KOB Records/Mad Butcher Records)
**Oi! Gio* (EP 7" Skooter Rekords, 1997)
**Contiamo su di voi!* (LP/CD/CS KOB Records/Mad Butcher Records, 1998)
**Radio boots* (EP 7" KOB Records/Mad Butcher Records, 2000)
**Fetter Skinhead* (EP CD KOB Records/Mad Butcher Records, 2000)
**1991 - 2001 Ten years tattooed on my heart* (CD KOB Records/Mad Butcher Records, 2001)
**Guardo Avanti* (LP/CD KOB Records/Mad Butcher Records/Jimmy Jazz Records, 2001)
**Ora Basta* (EP 7"/CD KOB Records/Mad Butcher Records, 2003)
**La verdadera fuerza de la calle* (CD Amp Records Buenos Aires, 2003)
**Prawdziwa sila ulicy* (CD Jimmy Jazz Records Poland, 2003)
**Siempre Contra* (LP/CD/CS KOB Records/Mad Butcher Records/Jimmy Jazz Records, 2004)
**Sopra e Sotto il palco (live '04)* (LP/CD KOB Records/Mad Butcher Records, 2005)
**On The Road....Siempre Tuor!* (DVD KOB Records/Mad Butcher Records, 2005)
**Rebels 'N' Revels* (LP/CD KOB Records, 2006)
**Un Calcio ad un Pallone * (EP 7"/CD KOB Records/Mad Butcher Records, 2006)
**Fetter Skinhead in 2007 * (EP 7" KOB Records/Mad Butcher Records, 2007)
**All´ Arrembaggio* (LP/CD KOB Records/Mad Butcher Records, 2009)
**Let's do it* (LP/CD Kob Records, 2014)
**BELLA CIAO (DIGITAL / KOB Records, 2015)
**SO RUDE, SO LOVELY (CD EP/12" EP Kob Records,2015)
**WORLD WIDE UNITED (7" EP 4 bands split: Los Fastidios, Feine Sahne Fischfilet, What We Feel, Moscow Death Brigade / Audiolith Records, 2015)
** REBEL YEARS 1991-2016 (25th Anniversary CD / Kob Records,2016)
*'' THE SOUND OF REVOLUTION (CD Kob Records LP Kob Records-Casual Records-East Beat Records, 2017)

## קישורים חיצוניים

* 

* לוס פסטידוס ברשת פייסבוק
* לוס פסטידוס באתר Discogs
* חנות המוצרים המקוונת של הלהקה

קטגוריה:להקות פאנק (Punk)
קטגוריה:להקות סקא
קטגוריה:להקות איטלקיות
קטגוריה:שמאל רדיקלי
קטגוריה:להקות שהוקמו בשנת 1991
מוטי דימיטשטיין

**מוטי דימיטשטיין** (1952 – אוקטובר 2025) היה תת-אלוף בצה"ל. שירת באגף המודיעין בצה"ל במשך 30 שנים במגוון תפקידים בחטיבת המחקר ובמודיעין השדה, והתמחה בעיקר בזירה הצפונית (סוריה ולבנון). עמד בראש תוכנית המצוינות של חיל המודיעין "חבצלות" במשך כ-12 שנה.

## ביוגרפיה
נולד בנתניה בשנת 1952. התגייס לצה"ל ואמ"ן במסגרת העתודה האקדמית לאחר שסיים תואר ראשון בהיסטוריה של המזרח התיכון ואפריקה באוניברסיטת תל אביב. במהלך שירותו סיים תואר שני במדע המדינה וביטחון לאומי באוניברסיטת חיפה.

במשך שירותו עסק בעיקר בסוריה ולאור בקיאותו שימש בין היתר כקצין המודיעין של שיחות השלום בין ישראל לסוריה בשנות ה-90 ובשנת 2000. בין תפקידיו היה גם סגן קצין המודיעין של אוגדה 36 וסגן קצין המודיעין של פיקוד הצפון.

ב-2013 מונה על ידי ראש אמ"ן, האלוף אביב כוכבי, לשמש כראש תוכנית חבצלות – תוכנית הדגל של אמ"ן להכשרת מתגייסים למסלול קצונה, והמשיך בתפקידו (נכון לדצמבר 2024). בתקופתו התפתחה תוכנית חבצלות וזכתה להצלחה רבה בקהיליית המודיעין ומספר המתגייסים אליה בכל שנה גדל מ-25 ליותר מ-60.

בחודש מרץ 2018 מונה על ידי ראש אמ"ן, האלוף הרצי הלוי, בנוסף לתפקידו כראש תוכנית חבצלות, לראש תוכנית גמל"א – גשר מצוינות לפיקוד אמ"ן. תוכנית גמל"א היא תוכנית מצוינות אקדמית לקצינים מצטיינים בסיום תפקיד שני-שלישי חסרי השכלה אקדמית. התוכנית פועלת באוניברסיטה העברית בירושלים, לצד תוכנית חבצלות.

בחודש מאי 2022 זכה בפרס מפעל חיים שהוענק לו על ידי ראש אמ"ן, אלוף אהרון חליוה.

באוקטובר 2025 נפטר ממחלת הסרטן. נקבר בתל מונד.

## לקריאה נוספת
* רונן ברגמן, **מדינת ישראל תעשה הכל**, 2009
* אורי שגיא, **היד שקפאה**, 2011
* עמוס גלבוע, **דמדומי בוקר**, 2016

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:מפקדי יחידות בצה"ל
קטגוריה:בוגרי אוניברסיטת חיפה
קטגוריה:בוגרי העתודה האקדמית
קטגוריה:בוגרי אוניברסיטת תל אביב
קטגוריה:אישים הקבורים בבית הקברות בתל מונד
קטגוריה:ישראלים שנולדו ב-1952
קטגוריה:ישראלים שנפטרו ב-2025
London Review of Books

**London Review of Books** (בקיצור: **LRB**) הוא כתב עת בריטי של מסות ספרותיות המתפרסם מדי שבועיים.

## היסטוריה
LRB נוסד ב-1979

כשפרסומו של The Times Literary Supplement הופסק עקב סגירתו של הטיימס למשך שנה.

העורכים המייסדים הם קרל מילר, פרופסור לאנגלית מהקולג' האוניברסיטאי של לונדון; מארי-קיי וילמר, לשעבר עורכת ב-The Times Literary Supplement; וסוזנה קלאפ. במרוצת שישת החודשים הראשונים לפרסומו הוא הופיע בתוך The New York Review of Books.

במאי 1980, London Review of Books נהפך לפרסום עצמאי. אלן בנט, אחד הכותבים הבולטים בו, תיאר אותו כ"רדיקלי באופן עקבי".

בשונה מה-The Times Literary Supplement (TLS), רוב המאמרים המתפרסמים ב-LRB (ממוצע של 15 לגיליון) הם מסות ארוכות. חלק מהמאמרים בכל גיליון אינם מתבססים על ספרים, בעוד שישנם מאמרים קצרים הדנים בסרטים ובתערוכות. מערכת המגזין יושבת בבלומסברי, לונדון.

מארי-קיי וילמרס התמנתה לעורכת ב-1992. התפוצה הממוצעת לגיליון ב-2016 הייתה 70,468.

ב-2010 ה-London Review of Books היה שקוע בחובות של 27 מיליון פאונד לקרן הנאמנות של משפחת וילמרס, על אף שלקרן לא הייתה כל כוונה לבקש מהלווה את החזר ההלוואה.

ב-2011, פאנקאיי מישרה  מתח ביקורת על ספרו של ניל פרגוסון "ציוויליזציה: המערב וכל השאר"; פרגוסון איים עליו בתביעת דיבה.

באוקטובר 2023, פורסמה בציבור תגובת מחאה למכתב תמיכה בעזה שהתפרסם בכתב העת מטעם ועדת קשרי חוץ של אגודת הסופרות והסופרים העברים בישראל הכולל חתימה של שורה של אנשי ונשות רוח מישראל ומהעולם.

חנות הספרים של London Review of Books נפתחה בבלומסברי במאי 2003 ובית הקפה הסמוך אליה נפתח בנובמבר 2007. חנות הספרים מהווה מקום להרצאות ודיונים ספרותיים.

## קישורים חיצוניים
* 

* האתר הרשמי של כתב העת
* חנות הספרים

## הערות שוליים

קטגוריה:כתבי עת ספרותיים
קטגוריה:ספרות בריטית
קטגוריה:הממלכה המאוחדת: פוליטיקה
קטגוריה:הממלכה המאוחדת: תקשורת
פול אבישגאנאדן

**פּוֹל אבּישֶגאנאדֶן** (באנגלית: **Paul Abisheganaden**; 27 במרץ 1914 - 31 באוגוסט 2011) היה מנצח ומורה סינגפורי. זוכה מדליון התרבות לשנת 1986 על תרומותיו למוזיקה.
## חייו
אבישגאנאדן למד בבית הספר האנגלי של סינגפור ובבית הספר סנט אנדרוז בסינגפור, וסיים את בחינות הגמר של קיימברידג' בשנת 1931. הוא למד אמנויות בקולג' ראפלס וקיבל תעודת בוגר לאמנויות בשנת 1934. הוא הצטרף לשירות החינוך ולימד בבית הספר האנגלי גיילאנג, שם כתב את המוזיקה והמילים למה שנועד להיות ההמנון הראשון של בית הספר.

לזכותו של אבישגאנאדן נזקפת התמיכה בהשבת ההמוזיקה הקלאסית בסינגפור במהלך שנות ה-40' וה-50' של המאה ה-20. הוא ייסד את אחד ההרכבים הקאמריים הראשונים במדינה. כמחנך, כיהן כמנהל בית הספר ע"ש ויקטוריה בשנים 1959 עד 1961 וכמנהל המכללה להכשרת מורים משנת 1963 עד 1968. בהמשך לימד עשרות שנים במחלקה למוזיקה שך האוניברסיטה הלאומית של סינגפור.

פול אבישגאנאדן מת ב-31 באוגוסט 2011 בבית החולים האוניברסיטאי הלאומי בסינגפור, בגיל 97.

טקס הלווייתו נערך ב-3 בספטמבר 2011 בקתדרלת סנט אנדרוז בסינגפור, שם שימש כמנצח מקהלה.

## קישורים חיצוניים

*Singapore National Library: Paul Abisheganaden

## הערות שוליים

קטגוריה:מנצחים
קטגוריה:מורים למוזיקה
קטגוריה:ילידי 1914
קטגוריה:נפטרים ב-2011
Eres

**Eres** (באנגלית: **You**, ובעברית: **אתה**) הוא סינגל שהוקלט על ידי הזמרת-יוצרת הקולומביאנית שאקירה, מתוך אלבומה השני, *[[Peligro]]*. השיר יצא לאור ב-11 במאי 1993, כסינגל השלישי מתוך האלבום, וכסינגל השיווקי הראשון והיחיד מתוך האלבום.

## רקע וכתיבה
את השיר כתבה והפיקה שאקירה לבדה, כפי שעשתה עם מרבית משירי האלבום. באותה השנה בה יצא השיר כסינגל, הופיעה איתו שאקירה בפסטיבל הבינלאומי של וינה דל מאר. הפסטיבל נתן לזמרים הלטינו-אמריקאים הזדמנות לבצע את שיריהם, והזוכה נבחר על ידי שופטים רבים.

לבסוף, שאקירה ביצעה את השיר, וזכתה במקום השלישי. אחד מהשופטים שהצביעו לשאקירה, היה הזמר הלטיני המפורסם ריקי מרטין.

## הופעה
במקום וידאו קליפ מלא אשר לא צולם בסופו של דבר, הוחלט כי ההופעה שביצעה שאקירה בפסטיבל הבינלאומי של ויניה דל מאר יהיה הקליפ הלא רשמי של השיר. ההופעה הועלתה לערוץ הרשמי של הפסטיבל בשנת 2012, וצברה למעלה מ-100 אלף צפיות.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירי אהבה
קטגוריה:סינגלים בהוצאת סוני מיוזיק קולומביה
לואי בוסנאר

**לואי אנרי בוסנאר** (בצרפתית: **Louis Henri Boussenard**; 4 באוקטובר 1847 - 11 בספטמבר 1910) היה סופר צרפתי.

## ביוגרפיה
בוסנאר נולד בעיר אקרן שבעמק הלואר בצרפת, ב-4 באוקטובר 1847. אביו, לואי-אנטואן בוסנאר, היה מנהל הטירה של אקרן, ואילו אמו אלואיז עבדה כמשרתת באותה טירה. בגיל 19 נסע ללמוד רפואה, אך קטע את לימודיו באמצעם כדי להתגייס לצבא הצרפתי ולהשתתף במלחמת צרפת-גרמניה (1870) כקצין רפואה.

זמן קצר לאחר פרוץ המלחמה, נאלץ בוסנאר להיכנע לכוח פרוסי בקרב שאמפיניי, חוויה משפילה שנצרבה בנפשו ונחשבה לימים ככזו שסייעה לעצב את הנימה הצרפתית-פטריוטית השזורה בסיפוריו. לאחר שהשתחרר מהצבא בדרגת סגן, השלים את לימודי הרפואה שלו, עבר לפריז והחל לעבוד כעיתונאי.

במשך עשר שנים בקירוב פרסם בעיתונים סיפורי מתח בלשון קלה ועממית וכן רומנים היסטוריים בהמשכים בנוסח אלכסנדר דיומא האב, שזכו לקהל קוראים עצום, בעיקר בקרב בני הנוער. ב-1880 יצא לסדרה של מסעות בארצות רחוקות - מרוקו, מרכז אפריקה, דרום אפריקה, אמריקה, האיים האנטילים ועוד -ששימשו לו מאגר לא-אכזב לשורת ספרי מסעות והרפתקאות רבי הצלחה.

מבקרים רבים הישוו את יצירתו לזו של סופר ההרפתקאות הנרי ריידר הגרד, ואף העניקו לו את התואר "הגרד הצרפתי". מבקר הספרות אוריאל אופק כתב עליו: "בוסנאר השכיל לשלב בספריו הרבים עלילה דרמטית רבת מתח, תיאורים ססגוניים של נופים אקזוטיים וטיפוסים אמיצי לב, כאשר על כל אלה שורה אווירת מרחבים. אין בסיפוריו עומק רב, אך יש בהם סגנון קל ובידור שווה לכל נפש".

ספריו של בוסנאר תורגמו לשפות רבות וחלקם נקראים עד היום. הוא הלך לעולמו בעיר אורליאן שבצרפת ב-11 בספטמבר 1910. לאחר מותו גברה הדרישה לספריו עוד יותר וברוסיה, למשל, תורגמו ארבעים מהם לשפה הרוסית ופורסמו ב-1911.

## מספריו
* **"מסע מסביב לעולם של נער רחוב פאריסאי"** (4 חלקים, 1880-1884) (צרפתית: L*e tour du monde d'un gamin de Paris)*
* **"הרובינזונים של גויאנה"** (1882) (צרפתית: *Les Robinsons de la Guyane)*
* **"מפאריס לברזיל"** (1886)
* **"צרפתי בקוטב הצפוני"** (1888)
* **"אוצר הזהב"** (1889, תרגום לעברית: ג. בן-חנה, 1949)
* **"הסרן שד משחת"** (תרגום לעברית: אסתר וזאב זמירי, 1960)
* הטרילוגיה **"בעקבות מטמון המלכים"**, **"בדרך לא דרך"** ו**"שודדי היהלומים"** (1888-1890, תרגום לעברית: ק. קצנלסון, 1961)
* **"בין הפקירים"** (תרגום לעברית: חנה עירונית, 1962)
* **"ללא פרוטה בכיס"** (תרגום לעברית: חנה עירונית, 1964)
* **"ילדי רב החובל מריאון בארץ האסירים"** (1894, תרגום לעברית: חנה עירונית, 1971)
* **"ילדי רב החובל מריאון נלחמים בשודדי הים"** (1894, תרגום לעברית: חנה עירונית, 1971)
* **"ילדי רב החובל מריאון בארץ הפראים"** (1894, תרגום לעברית: חנה עירונית, 1971)

## קישורים חיצוניים

* 
* 

## הערות שוליים

קטגוריה:סופרים צרפתים
קטגוריה:צרפתים שנולדו ב-1847
קטגוריה:צרפתים שנפטרו ב-1910
גביע המדינה בכדורגל 2017/2018

**[[גביע המדינה בכדורגל]]** לעונת **[[עונת 2017/2018 בליגת העל בכדורגל|2017/2018]]** היא התחרות ה-79 מאז היווסדה וה-65 מאז קום מדינת ישראל. משחקי התחרות החלו ב-31 באוגוסט 2017 ומשחק הגמר נערך ב-9 במאי 2018.

הפועל חיפה ניצחה במשחק הגמר את בית"ר ירושלים, וזכתה בגביע לראשונה מאז עונת 1973/1974.

## סיבוב ראשון עד רביעי
בסיבוב הראשון עד הרביעי השתתפו קבוצות של ליגה ב' וליגה ג'.

### ליגה ב'
;ליגה ב' צפון א'

;ליגה ב' צפון ב'

;ליגה ב' דרום א'

;ליגה ב' דרום ב'

### ליגה ג'

;ליגה ג' גליל עליון

;ליגה ג' גליל תחתון

;ליגה ג' דרום

;ליגה ג' יזרעאל

;ליגה ג' מרכז

;ליגה ג' שומרון

;ליגה ג' שרון

;ליגה ג' תל אביב

## סיבוב חמישי
בשלב זה משתתפות קבוצות ליגה א' ומתמודדות ביניהן לפי חלוקה למחוזות צפון ודרום.

## סיבוב שישי
(בסוגריים מצוינת הליגה בה משחקת הקבוצה).

## סיבוב שביעי
הסיבוב בהשתתפות המעפילות מן הסיבוב השישי וכן 12 קבוצות מהליגה הלאומית (4 הקבוצות הנוספות מהלאומית מעפילות אוטומטית לסיבוב השמיני לפי הגרלה).

## סיבוב שמיני
הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל.

## שמינית הגמר
אל משחקי שמינית הגמר העפילו 16 הקבוצות שניצחו בסיבוב ח'.

## רבע הגמר
אל רבע הגמר העפילו 8 הקבוצות שניצחו בשמינית הגמר.

## חצי הגמר
משחקי שלב חצי הגמר התקיימו באצטדיון סמי עופר שבחיפה.

ההגרלה נערכה ב-5 במרץ 2018:.
שני המשחקים התקיימו ב-1 באפריל 2018, במתכונת של "הצגה כפולה".

## הגמר

## ראו גם
* גביע המדינה בכדורגל נשים 2017/2018
* גביע הטוטו 2017/2018

## קישורים חיצוניים
*עונת 2017/2018 בגביע המדינה באתר ההתאחדות לכדורגל בישראל

## הערות שוליים

קטגוריה:עונות בגביע המדינה בכדורגל
קטגוריה:2017 בישראל: כדורגל
קטגוריה:2018 בישראל: כדורגל
קטגוריה:תחרויות כדורגל ב-2017
קטגוריה:תחרויות כדורגל ב-2018
יחסי אורוגוואי–יפן

**יחסי אורוגוואי–יפן** הם היחסים הדיפלומטיים שבין **[[אורוגוואי|הרפובליקה האוריינטלית של אורוגוואי]]** לבין **[[יפן]]**.

## סקירה כללית
שתי המדינות כוננו את יחסיהן הדיפלומטיים בשנת 1921, במלחמת העולם השנייה היחסים נותקו, אך כוננו מחדש בשנת 1952.

שתי המדינות חברות מלאות בארגונים: האומות המאוחדות, ארגון הסחר העולמי ואונסק"ו.

בשנת 2001, הנסיכה סאיאקו ביקרה בביקור רשמי במונטווידאו, במהלכו חנכה גן יפני. במהלך חודש ספטמבר 2008, טקאדמו, נסיכת יפן, ביקרה באורוגוואי והשתתפה בטקס ה-100 שנים להגירה היפנית לאורוגוואי.

## ייצוג
* יפן מיוצגת באורוגוואי בדרג השגרירות באמצעות שגרירות רשמית שהיא מחזיקה במונטווידאו, בירת המדינה.
* אורוגוואי מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גביע הפדרציה 2000

**[[גביע הפדרציה]] 2000** הייתה התחרות ה-38 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו באפריל 2000 ומשחק הגמר הסתיים ב-25 בנובמבר 2000.

נבחרת ארצות הברית ניצחה במשחק הגמר את נבחרת ספרד וזכתה בגביע בפעם ה-17 בתולדות הנבחרת.

## מתכונת התחרות
מתכונת התחרות שונתה לעומת המתכונת שהייתה מאז שנת 1995.

הבית העליון (בית עולמי) כלל 13 קבוצות. הם התחרו ב-3 בתים. מנצחי הבתים ונבחרת ארצות הברית נפגשו בפיינל פור שנערך בלאס וגאס. כל מפגש בין הנבחרות כלל 3 משחקים, רק מפגש הגמר כלל 5 משחקים.

יתר הקבוצות התחרו בבתים אזוריים (בית אמריקה בית אסיה/אוקיאניה ובית אירופה/אפריקה).

## מהלך התחרות
### שלב הבתים
* בית א' כלל , ,  ו. המשחקים נערכו בבארי, איטליה על מגרש חימר. המשחקים החלו ב-27 באפריל והסתיימו ב-30 באפריל.  ניצחה בכל המשחקים ועלתה לפיינל פור.
* בית ב' כלל , ,  ו. המשחקים נערכו בברטיסלבה, סלובקיה על משטח קשה באולם. המשחקים החלו ב-27 באפריל והסתיימו ב-30 באפריל.  ניצחה בכל המשחקים ועלתה לפיינל פור.
* בית ג' כלל , ,  ו. המשחקים נערכו במוסקבה, רוסיה על שטיח באולם. המשחקים החלו ב-27 באפריל והסתיימו ב-30 באפריל.  ניצחה בכל המשחקים ועלתה לפיינל פור.
### שלב הגמר
שלב הגמר נערך בנובמבר 2000 בלאס וגאס.

### משחק הגמר

## ישראל בתחרות
בנבחרת  השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בספרד במאי 2000. הנבחרת שיחקה בבית ד' וסיימה אותו במקום הראשון. כתוצאה מכך היא העפילה למשחקי התמודדות על עליה לבית העולמי. אומנם היא הפסידה ל ונשרה מהמשך התמודדות.

## קישורים חיצוניים
* נתוני משחק הגמר

קטגוריה:תחרויות טניס ב-2000
קטגוריה:גביע הפדרציה
קטגוריה:תחרויות גביע הפדרציה בארצות הברית
לטישה רייט

**לטישה מישל רייט** (באנגלית: **Letitia Michelle Wright**; נולדה ב-31 באוקטובר 1993) היא שחקנית אנגלייה ילידת גיאנה. בשנת 2018 קיבלה מועמדות לפרס אמי לשחקנית משנה על תפקידה בסדרה "מראה שחורה". באותה שנה זכתה להכרה עולמית על גילומה של שורי בסרט "הפנתר השחור" כחלק מהיקום הקולנועי של מארוול, תפקיד ששבה לגלם בסרטים "הנוקמים: מלחמת האינסוף" (2018), הנוקמים: סוף המשחק" (2019), ו"הפנתר השחור: ווקאנדה לנצח" (2022).

## קורות חייה
לטישה מישל רייט נולדה ב-31 באוקטובר 1993 בג'ורג'טאון בירת גיאנה. יש לה אח אחד, איוון בומבוקה. משפחתה עברה ללונדון, אנגליה, כשהייתה בת שמונה, והיא למדה בבית הספר הקהילתי של נורת'מברלנד פארק (אנ') בשכונת טוטנהאם בלונדון, בזמן שאחיה עבר להתגורר באירופה.

ב-1 בפברואר 2023 הוענק לה תואר דוקטור לשם כבוד באמנויות מאוניברסיטת גיאנה (אנ') בטקס כינוס יוצא דופן.

## קריירה
העניין שלה במשחק התעורר כשראתה את הסרט "לחלום באותיות" וראתה בדמות הראשית מודל לחיקוי. כשהיא נחושה להתחיל לשחק, היא שלחה מיילים לסוכנים שונים אודות ניסיון המשחק שלה, עד שלבסוף בחרו בה לתפקידים קטנים.

רייט כיכבה בסרט "My Brother the Devil" ונבחרה על הופעתה כאחד מכוכבי המחר של 2012 של מגזין "Screen International". מייקל קטון-ג'ונס ליהק אותה לסרט "Urban Hymn" שזיכה אותה בתשומת לב. רייט לוהקה לעיבוד הקולנועי של הרומן "שחקן מספר אחת" בתפקיד רב, וצורפה לצוות השחקנים של הסרט "הפנתר השחור" מהיקום הקולנועי של מארוול.

ב-2015 שיחקה בסדרות הטלוויזיה "מלפפון" ו"בננה" בתפקיד ויוויאן סקוט. ב-2016 גילמה את ריני בסדרת המדע הבדיוני "אנושיים".

בשנת 2018 גילמה את דמותה של שורי בסרט גיבורי-העל "הפנתר השחור" מבית מארוול קומיקס. היא חזרה לגלם דמות זו באותה השנה בסרט "הנוקמים: מלחמת האינסוף", וב-2019 בסרט ההמשך, "הנוקמים: סוף המשחק".

## חיים אישיים
רייט התבטאה רבות בנוגע להתמודדותה עם דיכאון.

בחודש דצמבר 2020 פרסמה בחשבון הטוויטר שלה סרטון המתנגד לחיסונים, עליו היא ספגה ביקורת רחבה.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:מהגרים מגיאנה
קטגוריה:מהגרות לממלכה המאוחדת
קטגוריה:זוכי פרס באפט"א לשחקן המבטיח ביותר
קטגוריה:זוכי פרס בחירת הנוער
קטגוריה:מתנגדי חיסונים
קטגוריה:שחקנים ביקום הקולנועי של מארוול
קטגוריה:אנגליות שנולדו ב-1993
קטגוריה:אנגלים שנולדו ב-1993
גביע הפדרציה 2001

**[[גביע הפדרציה]] 2001** הייתה התחרות ה-39 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו באפריל 2001 ומשחק הגמר הסתיים ב-1 בנובמבר 2001.

בעקבות פיגועי 11 בספטמבר  לא השתתפה בשלב הגמר של התחרות.

נבחרת בלגיה ניצחה במשחק הגמר את נבחרת רוסיה וזכתה בגביע בפעם הראשונה בתולדות הנבחרת.

## מתכונת התחרות
מתכונת התחרות שונתה לעומת המתכונת שהייתה בעונה הקודמת.

כל המפגשים כללו 3 משחקים.

הבית העליון (בית עולמי) צומצם ל-8 קבוצות. משתתפי פיינל פור של העונה הקודמת העפילו ישירות לשלב הגמר. יתר 9 נבחרות של הבית העולמי 2000 התחרו עם מנצחי התחרויות האזוריות על המקום בשלב הגמר. בתחרות זו עלו , ,  ו. בעקבות פרישת ארצות הברית לנבחרות אלו התווספה .

הנבחרות התמודדות בשני בתים על עליה למשחק הגמר.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

## מהלך התחרות
כל המשחקים נערכו במדריד על מגרש חימר.

### שלב הבתים
* בית א' כלל , ,  ו.  ניצחה בכל המשחקים ועלתה למשחק הגמר.
* בית ב' כלל , ,  ו.  ניצחה בכל המשחקים ועלתה למשחק הגמר.

### משחק הגמר

## ישראל בתחרות
בנבחרת  השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בספרד באפריל 2001. הנבחרת שיחקה בבית ד' וסיימה אותו במקום הראשון. כתוצאה מכך היא העפילה למשחקי התמודדות על עליה לבית העולמי. היא נפגשה עם  וניצחה אותה 2:0. בעקבות כך הנבחרת עלתה למשחק המכריע עם  אך הפסידה 3:0.

## קישורים חיצוניים
*  נתוני משחק הגמר

קטגוריה:תחרויות טניס ב-2001
קטגוריה:גביע הפדרציה
קטגוריה:תחרויות גביע הפדרציה במדריד
נירלט

[ממוזער|המיצב "עכשיו!" של נירלט ו[סאם חלבי בכיכר החטופים במהלך מלחמת חרבות ברזל]]

**נירלט צבעים בע"מ** המוכרת בשם המקוצר "**נירלט**" היא חברה תעשייתית ישראלית העוסקת בייצור, מכירה ושיווק מוצרי צבע לענף הבניין והתעשייה ומוצרי איטום.

## היסטוריה
200px|ממוזער|שמאל|הסמל הישן של החברה
חברת נירלט הוקמה בקיבוץ ניר עוז בשנת 1982, כמפעל לייצור מוצרי איטום בבעלותם של 2 קיבוצים - ניר עוז ונירים. בהמשך החלה לייצר צבעים לבניין. בשנת 1999 התמזגה החברה עם חברת אוניברקול שעסקה בייצור צבעים תעשייתיים, באמצעות חברת אורלייט תעשיות ששלטה באוניברקול. לאחר רכישת מניות אורלייט תעשיות על ידי קרן פימי נשלטת נירלט על ידי חברת אינרום (אורלייט תעשיות בעבר) הנסחרת בבורסה לניירות ערך בתל אביב ומחזיקה גם בחברת איטונג ובחברת כרמית מיסטר פיקס העוסקת בייצור מוצרי גמר לבנייה, ומוחזקת גם על ידי הקיבוצים ניר עוז ונירים.

לחברה שני אתרי ייצור והפצת מוצרים:האחד בקיבוץ ניר עוז והשני באזור התעשייה של נתניה. לחברה מרכז שירות לעיצוב בצבע הנמצא במתחם דיזיין סנטר בבני ברק, המהווה מקום להדרכה וייעוץ בנושא עיצוב הבית ובו נמכרים גם מוצרי החברה. בין מוצרי החברה צבעים לקירות, ציפויים חיצוניים, צבעי עץ ומתכת, מוצרי איטום, צבעים לתעשייה וצבעי אבקה לצביעה על משטחי אלומיניום, ברזל, פח ועוד.

החברה מעסיקה כ-400 עובדים. מוצרי החברה נמכרים בחנויות פרטיות לחומרי בניין וברשתות עשה זאת בעצמך ומשווקים לקבלנים ולאנשי מקצוע בתחום הבניין. מנכ"ל החברה הוא עמרי לוטן.

מפעל החברה בניר עוז נשרף במתקפת הפתע על ישראל, והעבודה בו הופסקה. כעבור כשבועיים קיבלה החברה מקדמה בסך 100 מיליון ש"ח על חשבון הפיצוי שהיא זכאית לו לפי חוק מס רכוש וקרן פיצויים. להמשך פעילותה ניסתה החברה לרכוש את חברת דקוליין שבעמק חפר, אך העסקה בוטלה עקב הגבלות שהציבה הממונה על התחרות. בינואר 2024 חזר מפעל החברה בניר עוז לפעילות חלקית.

## ראו גם
* אינרום

## קישורים חיצוניים
* 

## הערות שוליים

קטגוריה:תעשייה כימית בישראל
קטגוריה:התעשייה הקיבוצית
קטגוריה:ישראל: חברות פרטיות בבעלות חברות ציבוריות
קטגוריה:ניר עוז
קטגוריה:הנגב: תעשייה
נבחרת גביע בילי ג'ין קינג של סלובקיה

**נבחרת גביע בילי ג'ין קינג של סלובקיה** היא נבחרת הטניס של סלובקיה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1994. לפני זה טניסאיות סלובקיות התחרו במסגרת נבחרת גביע הפדרציה של צ'כוסלובקיה. הישג השיא של הנבחרת הוא זכייה בתחרות בשנת 2002.

נכון לשנת 2025 שיחקה סלובקיה מאז תחילת השתתפותה בגביע בילי ג'ין קינג/גביע הפדרציה 76 משחקים בינלאומיים, בהם ניצחה 45 פעמים.

## תוצאות בגביע הפדרציה/גביע בילי ג'ין קינג

## קישורים חיצוניים

* נבחרת טניס הנשים של סלובקיה - דף הנבחרת מאתר גביע בילי ג'ין קינג

## הערות שוליים

סלובקיה
טניס
טניס
פאריש (סרט)

**פאריש** (באנגלית: **Parrish**) הוא סרט דרמה אמריקאי משנת 1961 עם טרוי דונהיו, קרל מלדן וקלודט קולברט בתפקידים הראשיים.

התסריט מבוסס על רב המכר פאריש מאת מילדרד סאבאג' משנת 1958. דלמר דייבס כתב את התסריט, הפיק וביים את הסרט.

העלילה מתרחשת בעמק נהר קונטיקט אצל חקלאים המגדלים טבק בחממות ומאבקי השליטה ביניהם.

זו הייתה הופעתה האחרונה של קלודט קולברט בסרט קולנוע.

## תקציר העלילה
אלן מקלין (קלודט קולבר), אלמנה מבוסטון, נוסעת עם בנה פאריש (טרוי דונהיו) לחוותו של סלה פוסט (דין ג'אגר) בעמק נהר קונטיקט כדי לשמש כמלווה ומשגיחה של בתו המתבגרת אליסון (דיאן מקביין).

סלה מגדל טבק בחממות, פאריש שגדל בבוסטון ואין לו מושג בנושא מתחיל ללמוד את מקצוע גידול הטבק. הוא מתגורר בבית של משפחת פועלים ושם מתאהבת בו לוסי (קוני סטיבנס) אך היחסים ביניהם לא מחזיקים מעמד. באתו זמן מתאהבת בו אליסון אך גם בה הוא אינו מתאהב.

רוב שטחי החממות הם בבעלותו של ג'אד רייק (קרל מלדן) שבעזרת שני בניו הוא מצליח להכריח את שאר החקלאים למכור לו את שטחיהם וזאת בשיטות של איומים והצתות.

רייק מנסה להשפיע על סלה למכור לו את אדמתו. הוא מבקר אצלו ופוגש באלן. מתפתחת אהבה ביניהם ואלן מסכימה להצעתו לנישואים למרות שהיא מודעת לאופיו הקשה והבלתי מתפשר.

טרוי עובר לגור בביתו של רייק למרות התנגדותם של שני בניו, וויילי ואדגר. רק בתו של רייק, פייג', (שרון ג'וגאני) מתאהבת בו למורת רוחו של רייק.

רייק מעסיק את פאריש אבל מתייחס אליו בקשיחות ובזלזול. פאריש לא יכול לעמוד בהשפלה הזאת ובתככים שבניו של רייק מפעילים על שאר החקלאים בהוראת אביהם. הוא עוזב את המקום ומתגייס לצי ארצות הברית שם הוא משרת בצוללת.

לאחר שנתיים הוא חוזר וסלה מחכיר לו שטח לגידול טבק. פאריש נעזר בפייג' שכעת היא בוגרת בזכות עצמה. היא עוזרת לו בגיוס כוח אדם.

רייק שולח את אדגר להפריע להם ומתבונן בו מתוך הרכב. אדגר מתחיל להצית אש אך פאריש מתנפל עליו ומסלק אותו במכות נמרצות.

## קישורים חיצוניים

* קדימון לסרט פאריש, באתר יוטיוב

קטגוריה:סרטי 1961
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטים באנגלית

קטגוריה:סרטים המבוססים על רומנים אמריקאים
קטגוריה:סרטים שצולמו בקונטיקט
גביע הפדרציה 2002

**[[גביע הפדרציה]] 2002** הייתה התחרות ה-40 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו במרץ 2002 ומשחק הגמר הסתיים ב-3 בנובמבר 2002.

נבחרת סלובקיה ניצחה במשחק הגמר את נבחרת ספרד וזכתה בגביע בפעם הראשונה בתולדות הנבחרת.

## מתכונת התחרות
מתכונת התחרות שונתה לעומת המתכונת שהייתה בעונה הקודמת ולמעשה חזרה למתכונת שהייתה בשנים 1995–1999.

כל המפגשים כללו 5 משחקים.

בית עולמי כלל 16 קבוצות.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 8 קבוצות מהבית העולמי נפגשו עם 8 קבוצות שעלו מתחרויות האזוריות והתמודדו על מקום בבית עולמי בעונת 2003.

## מהלך התחרות

### משחק הגמר

### העברות לקראת שנת 2003
בעקבות המשחקים בין 8 נבחרות שהפסידו בשלב הראשון של הבית העולמי לבין הקבוצות שעלו מתחרויות האזוריות:
* , , , ,  ו נותרו בבית העולמי.
* , , , ,  ו המשיכו לשחק בתחרויות האזוריות
*  ו עלו לבית העולמי
*  ו ירדה לתחרויות אזוריות

## ישראל בתחרות
בנבחרת  השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בטורקיה באפריל 2002. הנבחרת שיחקה בבית ב' וסיימה אותו במקום הראשון. כתוצאה מכך היא העפילה למשחקי התמודדות על עליה לבית העולמי. היא נפגשה עם  וניצחה אותה 2:0. בעקבות כך הנבחרת עלתה למשחק המכריע עם  אך הפסידה 5:0.

## קישורים חיצוניים
*  נתוני משחק הגמר

קטגוריה:תחרויות טניס ב-2002
קטגוריה:גביע הפדרציה
קטגוריה:תחרויות טניס בסלובקיה
קטגוריה:ברטיסלאבה: תחרויות ספורט
קטגוריה:תחרויות טניס בארגנטינה
קטגוריה:בואנוס איירס: תחרויות ספורט
קטגוריה:תחרויות גביע הפדרציה באיטליה
קטגוריה:תחרויות טניס באוסטריה
קטגוריה:תחרויות גביע הפדרציה בבלגיה
קטגוריה:תחרויות גביע הפדרציה בארצות הברית
קטגוריה:תחרויות גביע הפדרציה בגרמניה
קטגוריה:תחרויות גביע הפדרציה בספרד
קטגוריה:תחרויות טניס בקרואטיה
קטגוריה:האיים הקנריים: ספורט
קטגוריה:בולוניה: ספורט
קטגוריה:מילאנו: תחרויות ספורט
קטגוריה:קרינתיה
מילוי

**מילוי** לצד **מילוא** הוא שם הפעולה של ממלא, מכניס דברים לתוך כלי וכדומה

## קישורים חיצוניים
* מילוי, במילון ספיר
* מלאן, במילון ספיר

## הערות שוליים
אוסטין A90 אטלנטיק

**אוסטין A90 אטלנטיק** (באנגלית: **Austin A90 Atlantic**) היא מכונית ספורטיבית בתצורות קבריולה וקופה אשר יוצרה על ידי יצרנית המכוניות "Austin Motor Company" ה-בריטית בין השנים 1949–1952.

## אוסטין A90 אטלנטיק
יוצרו 7,981 יחידות. 3,597 יחידות יוצאו, מתוכן 350 ל-ארצות הברית.

מחירו של דגם הקבריולה בהשקה, עמד על 952 לירות שטרלינג, תוספת של רדיו עמדה על 32 לירות שטרלינג.

תאוצת דגם "אוסטין A90 אטלנטיק" בין 0-60 מייל (96.54 ק"מ) היא 18.4 שניות. 

## תצורות "אוסטין A90 אטלנטיק"
* 2 דלתות - קופה (4 מושבים)
* 2 דלתות - קבריולה (4 מושבים)

## תמונות

קובץ:Thinktank Birmingham - object 1954S00200(2).jpg | אוסטין A90 אטלנטיק, קבריולט
קובץ:Austin (7734391432).jpg | אוסטין A90 אטלנטיק
קובץ:Austin A90 Atlantic (15174090691).jpg | אוסטין A90 אטלנטיק
קובץ:Austin A90 Atlantic rear.JPG | אוסטין A90 אטלנטיק
קובץ:Austin A90 Atlantic (1951) (35202941524).jpg | אוסטין A90 אטלנטיק
קובץ:1951 Austin A90 Atlantic Heritage Motor Centre, Gaydon.jpg | אוסטין A90 אטלנטיק, שנת 1951
קובץ:Austin A90 Atlantic Sports Saloon.jpg | אוסטין A90 אטלנטיק
קובץ:1951 Austin A90 Atlantic Cabriolet IMG 3682 - Flickr - nemor2.jpg | אוסטין A90 אטלנטיק, קבריולט, שנת 1951 - מבט לתא הנהג ו-לוח מחוונים
קובץ:Austin A90 Atlantic 2-door hardtop saloon (1952) - 9188458766.jpg | אוסטין A90 אטלנטיק, שנת 1952
קובץ:Austin Atlantic (3341811016).jpg | אוסטין A90 אטלנטיק, קבריולט
קובץ:1951 Austin A90 Atlantic Cabriolet IMG 3670 - Flickr - nemor2.jpg| לוגו דגם אוסטין A90 אטלנטיק


## ראו גם
* אוסטין A30
* אוסטין 3 ליטר
* אוסטין 1100
* אוסטין דה לוקס
* אוסטין מקסי

## קישורים חיצוניים

* אוסטין A90 אטלנטיק (0:26), יו-טיוב

## הערות שוליים

קטגוריה:דגמי מכוניות שהושקו ב-1949
קטגוריה:מכוניות בריטיות
A90 אטלנטיק
קטגוריה:מכוניות קופה
קטגוריה:מכוניות קבריולה
Lemon

**Lemon** (בעברית: **לימון**) הוא שיר של להקת הפאנק רוק (Punk rock) האמריקאית N.E.R.D ושל הזמרת הברבדית ריהאנה. השיר יצא לאור ב-1 בנובמבר 2017, כסינגל הראשון מתוך אלבומם החדש של N.E.R.D, שעתיד לצאת במהלך 2018.

## רקע וכתיבה
את השיר כתב פארל ויליאמס ביחד עם ריהאנה, והוא הופק על ידיו גם כן. ריהאנה והצמד הודיעו ברשתות החברתיות כי עתיד לצאת שיתוף הפעולה הראשון שלהם ביחד, ואיתו גם ווידאו קליפ נלווה שהועלה בסמוך ליציאתו כסינגל.

## הרמיקס
לשיר יצא רמיקס רשמי ב-13 במרץ 2018, אשר בו התארח הראפר הקנדי דרייק שבעבר השתתף בכמה שירים של ריהאנה. רמיקס זה זכה להצלחה רבה והצליח להביא את השיר אל המקום ה-36 במצעד הבילבורד הוט 100.

האודיו שיצא לרמיקס זכה להצלחה נאה גם כן.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## וידאו קליפ
את הווידאו קליפ הנלווה שצולם לשיר העלו N.E.R.D לערוץ היוטיוב שלהם בסמוך לצאתו של השיר כסינגל.

בתחילת הקליפ, ניתן לראות את ריהאנה מגלחת למישהי את השיער. מאוחר יותר, אותה בחורה פורצת בריקוד פריסטייל לראפ של ריהאנה ושל הצמד.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריהאנה
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:שירים על מזון ושתייה
קטגוריה:סינגלים בהוצאת קולומביה רקורדס
Esta Noche Voy Contigo

**Esta Noche Voy Contigo** (באנגלית: **I'm Going With You Tonight**, ובעברית: **אני הולכת איתך הערב**) הוא סינגל שהוקלט על ידי הזמרת הקולומביאנית שאקירה, מתוך אלבום הבכורה שלה, *[[Magia]]*. השיר יצא לאור ב-16 ביולי 1991, כסינגל השלישי מתוך האלבום.

## רקע וכתיבה
השיר נכתב על ידי מיגל א. קוביוס והופק על ידי שאקירה. מילות השיר מדברות על האהבה הרבה שיש לשאקירה כלפי בן הזוג שלה. זאת תוך שהיא מצהירה בפניו שהוא הדבר שמסב לה אושר ושהיא מעוניינת להיות איתו לעד.

עם השיר הופיעה שאקירה ב-14 ביולי 1991. ההופעה תועדה והועלתה ליוטיוב בשנת 2013.

## וידאו קליפ
הווידאו קליפ המלא שצולם עבור השיר פורסם לראשונה ביוטיוב ב-12 באוקטובר 2008. בתחילת הקליפ, ניתן לראות את שאקירה רוקדת ליד פסל. בהמשך, ניתן לראותה רוקדת כשפילים מהלכים מאחוריה. חלק מתוכו צולם בגן חיות.

נכון לפברואר 2020, הקליפ צבר למעלה מ-135 אלף צפיות.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שהופקו על ידי שאקירה
קטגוריה:שירים על לילות
קטגוריה:סינגלים בהוצאת סוני מיוזיק קולומביה
Lejos de tu Amor

**Lejos de tu Amor** (באנגלית: **Far from your Love**, ובעברית: **רחוק מאהבתך**) הוא סינגל שהוקלט על ידי הזמרת הקולומביאנית שאקירה, מתוך אלבום הבכורה שלה, *[[Magia]]*. השיר יצא לאור ב-3 באפריל 1991, כסינגל השני מתוך האלבום.

## רקע וכתיבה
את השיר כתב מיגל פבלו טדסקי והוא הופק על ידי שאקירה. השיר הוא שיר בסגנון הפופ הלטיני, בדומה לשאר שירי האלבום. בנוסף לכך, לשיר יצא רמיקס, אשר נכלל כרצועה ה-9 והסוגרת מן האלבום, אותו עשה טכסקי בעצמו.

מבקרי מוזיקה רבים טענו כי גרסת הרמיקס שיצאה עבור השיר טובה יותר מן גרסתו המקורית.
## הופעה
במקום וידאו קליפ מלא אשר צולם לשיר, נבחרה אחת מהופעותיה של שאקירה להוות כקליפ הלא רשמי שלו. ההופעה צולמה במועדון ריקודים, ובה ניתן לראות את שאקירה על במה בעלת כמה מדרגות בגובה שונה אחת מהשנייה, וברקע רקדנים המדלגים מעליהן ושרים עם שאקירה את השיר.

נכון לפברואר 2020, ההופעה צברה למעלה מ-150 אלף צפיות.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שהופקו על ידי שאקירה
קטגוריה:שירי אהבה
קטגוריה:סינגלים בהוצאת סוני מיוזיק קולומביה
האחים דאפר

**האחים דאפר**, או בשמם **מאט דאפר** ו**רוס דאפר** (באנגלית: **Duffer Brothers**, שהם **Matt Duffer** ו-**Ross Duffer**; נולדו ב-15 בפברואר 1984), הם צמד תסריטאי, במאי ומפיקי טלוויזיה וקולנוע אמריקאים, שידועים בעיקר בתור יוצרי סדרת המדע בדיוני והאימה "דברים מוזרים". בנוסף הם כתבו וביימו את סרט האימה *Hidden* מ-2015, וכתבו מספר פרקים לסדרה "עיירה ללא מוצא".

האחים דאפר התעניינו בקולנוע מגיל צעיר, ובשנת 2007 עברו מקרוליינה הצפונית לקליפורניה. הם למדו קולנוע באוניברסיטת צ'פמן והחלו לעבוד בתעשייה ב-2011. הם זכו להכרה בינלאומית כאשר יצאה העונה הראשונה של "דברים מוזרים" בשנת 2016.

## קורות חיים
האחים דאפר נולדו כתאומים זהים, וגדלו בדרהאם, קרוליינה הצפונית. הם החלו ליצור סרטים בגיל 9 עם מצלמת וידאו 8 מ"מ שקיבלו במתנה מהוריהם. הם עברו למחוז אורנג' בקליפורניה כדי ללמוד קולנוע באוניברסיטת צ'פמן, וסיימו את לימודיהם ב-2007. לאחר מספר סרטים קצרים שכתבו או ביימו, נרכש ב-2011 התסריט לסרט האימה הפוסט-אפוקליפטי שכתבו "נסתרים" על ידי האחים וורנר. הם החלו לביים את הסרט ב-2012, ובשנת 2015 הוא יצא לאקרנים. הבמאי מ. נייט שאמלאן קרא את התסריט והעסיק אותם ככותבים/מפיקים לסדרת הטלוויזיה של רשת פוקס "עיירה ללא מוצא".

#### "דברים מוזרים"
בעקבות הניסיון שלהם בטלוויזיה, הם החלו לפתח את הרעיון לסדרה "דברים מוזרים", שאליה הובא שון לוי כמפיק. בעזרת חברת ההפקות של לוי "21 Laps", הסדרה נרכשה תוך זמן קצר על ידי נטפליקס. הסדרה מתרחשת בשנת 1983 באינדיאנה, והיא מהווה מחווה לתרבות הפופולרית של שנות ה-80, ושואבת השראה רעיונות וחזותית מעבודותיהם של יוצרים כמו סטיבן ספילברג, ג'ון קרפנטר, סטיבן קינג וג'ורג' לוקאס.

הסדרה שודרה לראשונה בקיץ 2016, וזכתה לביקורות נלהבות, בין היתר בשל אפיון הדמויות, קצב התקדמות העלילה, האווירה, המשחק, הפסקול, הבימוי, הכתיבה והמחוות לסרטי שנות ה-80. הסדרה אף הפכה לסדרת פולחן בקרב תנועת מעריצים ברשת. לפי אתר הביקורות "Rotten Tomatoes", 95% מהמבקרים אהבו את הסדרה, על בסיס ביקורת של 55 מבקרים, עם ציון משוקלל של 8.1 מתוך 10. ב-31 באוגוסט 2016 נטפליקס חידשה את חוזה הסדרה לעונה נוספת של תשעה פרקים, שיצאה ב-27 באוקטובר 2017. מאז היא חודשה לעונה 3 בעלת 8 פרקים שעלתה לשירות נטפליקס ב-4 ביולי 2019. עונה שלוש קיבלה מאתר הביקורות "Rotten Tomatoes" ציון של כ-89% מ־140 מבקרים עם ציון משוקלל של 7.90 מתוך 10. מאז הסדרה חודשה ל-2 עונות אחרונות, עונה 4 ו-5. עונתה הרביעית של הסדרה כוללת 9 פרקים שחולקו לשני כרכים, כרך א' עם 7 פרקים שעלה ב-27 במאי 2022 וכרך ב' שיעלה ב-1 ביולי 2022. כעת עם כרך א' של עונה 4 העונה קיבלה דירוג של 93% באתר "Rotten Tomatoes" ואילו הצופים נתנו דירוג של 91% עם 303 צופים שביקרו את הסדרה.

הסדרה עצמה עומדת על 93% מדירוג המבקרים ועל 91% מדירוג הצופים.

### אקטיביזם
באוקטובר 2023, רוס דאפר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

## קישורים חיצוניים

## הערות שוליים

קטגוריה:במאי קולנוע אמריקאים
קטגוריה:תסריטאי קולנוע אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:במאי קולנוע אחים
קטגוריה:בוגרי אוניברסיטת צ'פמן
קטגוריה:דברים מוזרים
קטגוריה:אמריקאים שנולדו ב-1984
מילי בובי בראון

**מילי בוני (בובי) בראון** **בונג'ובי** (באנגלית: **Millie Bobby Brown Bongiovi**; נולדה ב-19 בפברואר 2004) היא שחקנית ומפיקה בריטית. היא זכתה לפרסום בשל תפקידה כאילבן בסדרה "דברים מוזרים" מבית נטפליקס, תפקיד עבורו הייתה מועמדת פעמיים לפרס אמי לשחקנית המשנה הטובה ביותר בסדרת דרמה. את המועמדות הראשונה קיבלה בגיל 13.

## ביוגרפיה
מילי בובי בראון נולדה במאלגה שבאנדלוסיה, ספרד; בת להורים אנגלים. אביה סוכן נדל"ן. המשפחה עברה לבורנמות', דורסט שבבריטניה כשהייתה בת ארבע וארבע שנים מאוחר יותר לאורלנדו, פלורידה. בראון מחלקת את זמנה בין לונדון ללוס אנג'לס.

### קריירה
בשנת 2014 גילמה בראון תפקיד ראשי בסדרת המותחן על-טבעי "פולשים" בתפקיד מדיסון או'דונל. באותה שנה הופיעה בתפקידי אורח בסדרת הדרמה המשטרתית "NCIS", בסדרת הסיטקום "משפחה מודרנית" ובסדרת הדרמה הרפואית "האנטומיה של גריי".

בשנים 2016–2025 שיחקה בתפקיד ראשי בסדרת המדע הבדיוני "דברים מוזרים" של נטפליקס, את אילבן. על תפקידה בסדרה זכתה בראון להצלחה מסחררת בקריירת המשחק שלה, בראון זכתה בפרס סאטורן להופעה הטובה ביותר לשחקנית מתחילה בסדרת טלוויזיה, הופיעה בקליפים ובפרסומות. ב-2017 הייתה מועמדת לפרס אמי לשחקנית משנה בסדרה דרמה, אך לא ניצחה, ושנה לאחר מכן ב-2018 שוב הייתה מועמדת בקטגוריה זו, אך הפסידה לטנדי ניוטון על משחקה בסדרה "וסטוורלד".

בינואר 2017 דגמנה לראשונה לקמפיין של "קלווין קליין". בחודש שלאחר מכן הוחתמה בסוכנות הדוגמנות "IMG" .

במאי 2018 השתתפה בקליפ "Girls Like You" של מארון 5.

ב-2019 הופיעה לראשונה בסרט "גודזילה: מלך המפלצות", ההמשך של "גודזילה" משנת 2014.

ב-2020 השתתפה בסרט הרביעי בסדרה, "גודזילה נגד קונג". 

באותה השנה גילמה את הבלשית אנולה הולמס בסרט "אנולה הולמס". ב-2022 שבה לגלם את הדמות בסרט ״אנולה הולמס 2״. בקיץ 2026 בראון צפויה לחזור לגלם את הדמות בסרט המצופה ״אנולה הולמס 3״.

בשנת 2024 שיחקה את הנסיכה אלודי בסרט "אם אין נסיך לי".

בראון היא בעלת חברת איפור הנקראת "florence by mills".

### חיים אישיים
ב-11 באפריל 2023 התארסה לבן זוגה, ג'ייק בונג'ובי, בנו של הזמר ג'ון בון ג'ובי, ובמאי 2024 השניים התחתנו בטקס מצומצם עם משפחותיהם.

ב-7 במרץ 2025 חשפה כי שמה האמצעי הוא "בוני" אך שינתה את שמה ל"בובי".

ב 21 באוגוסט 2025 חשפה כי היא ובעלה ג׳ייק בונג׳ובי אימצו תינוקת. ״מבחינתי אני לא רואה הבדל אמיתי בין להביא ילד משלך לבין לאמץ״, אמרה. 

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

*  

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:דוגמניות אנגליות
קטגוריה:שגרירים של רצון טוב - יוניסף
קטגוריה:זוכי פרס בחירת הנוער
קטגוריה:בריטים שהופיעו ברשימת טיים 100
קטגוריה:זוכי פרס סאטורן לשחקן צעיר בטלוויזיה
קטגוריה:בריטיות שנולדו ב-2004
קטגוריה:אנגלים שנולדו ב-2004